CELEX: 32022D0573
Language: ga
Date: 2022-04-07 00:00:00
Title: Cinneadh (CBES) 2022/573 ón gComhairle an 7 Aibreán 2022 lena leasaítear Cinneadh (CBES) 2019/538 mar thaca le gníomhaíochtaí na hEagraíochta um Thoirmeasc ar Airm Cheimiceacha (OPCW) faoi chuimsiú chur chun feidhme Straitéis AE i gcoinne Leathadh Arm Ollscriosta

8.4.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 109/66
               
            
         CINNEADH (CBES) 2022/573 ÓN gCOMHAIRLE
         an 7 Aibreán 2022
         lena leasaítear Cinneadh (CBES) 2019/538 mar thaca le gníomhaíochtaí na hEagraíochta um Thoirmeasc ar Airm Cheimiceacha (OPCW) faoi chuimsiú chur chun feidhme Straitéis AE i gcoinne Leathadh Arm Ollscriosta
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 1 Aibreán 2019, ghlac an Chomhairle Cinneadh (CBES) 2019/538 (1) mar thaca le gníomhaíochtaí na hEagraíochta um Thoirmeasc ar Airm Cheimiceacha (OPCW) faoi chuimsiú chur chun feidhme Straitéis AE i gcoinne Leathadh Arm Ollscriosta.
                  
               
                     (2)
                  
                  
                     An 9 Feabhra 2022, d’iarr OPCW, atá freagrach as cur chun feidhme teicniúil na dtionscadal dá dtagraítear in Airteagal 1 de Chinneadh (CBES) 2019/538, go gcuirfí síneadh 12 mhí, go dtí an 30 Aibreán 2023, le tréimhse chur chun feidhme an Chinnidh sin. Leis an síneadh a iarradh, cuirfear ar chumas OPCW tionchar phaindéim COVID-19 ar chur chun feidhme tionscadal sonrach a mhaolú.
                  
               
                     (3)
                  
                  
                     Ní bheidh aon impleacht, a mhéid a bhaineann le hacmhainní airgeadais de, le leanúint de chur chun feidhme na dtionscadal dá dtagraítear in Airteagal 1 de Chinneadh (CBES) 2019/538 go dtí an 30 Aibreán 2023.
                  
               
                     (4)
                  
                  
                     Ba cheart, dá bhrí sin, Cinneadh (CBES) 2019/538 a leasú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            In Airteagal 5 de Chinneadh (CBES) 2019/538, cuirtear an méid seo a leanas isteach in ionad mhír 2:
            
               
                  “2.   Rachaidh an Cinneadh seo in éag an 30 Aibreán 2023.”.
               
            
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh i Lucsamburg, 7 Aibreán 2022.
            
               
                  Thar ceann na Comhairle
               
               
                  An tUachtarán
               
               J. DENORMANDIE
            
         
         
            (1)  Cinneadh (CBES) 2019/538 ón gComhairle an 1 Aibreán 2019 mar thaca le gníomhaíochtaí na hEagraíochta um Thoirmeasc ar Airm Cheimiceacha (OPCW) faoi chuimsiú chur chun feidhme Straitéis AE i gcoinne Leathadh Arm Ollscriosta (IO L 93, 2.4.2019, lch. 3).